section_heading: Radnja
paragraph_text: Kroz cijelu epizodu gledatelji također prate i događaje u budućnosti čija se radnja odvija nekoliko godina nakon pada zrakoplova, a u kojoj gledamo Jacka koji je otišao s otoka i nastavio raditi kao kirurg za kralježnicu. Međutim, ovo se otkriva tek u posljednjoj sceni epizode u razgovoru na aerodromu između njega i Kate.s Matthew Fox Flashforwards to Season 4 ", Entertainment Weekly. Retrieved on January 4, 2007. Tijekom scena smještenih u budućnosti, Jack je prikazan kao deprimiran, bradati ovisnik o alkoholu i tabletama protiv bolova. Nakon što sazna za smrt svog prijatelja, pokuša počiniti samoubojstvo; popne se na most Sixth Street Viaduct. Međutim, prije nego uspije skočiti pažnju mu privuče prometna nesreća zbog koje odluči pomoći žrtvama. Kasnije Jack odlazi na komemoraciju koja se održava za osobu čiju je osmrtnicu pročitao ranije u novinama i shvati da je jedini koji se pojavio. Kontaktira Kate i govori joj za komemoraciju. Ona mu kaže da nije znala za nju, ali čak i da je znala ne bi došla. Jack joj također govori i o "zlatnoj kartici" koju su svi dobili, a s kojom neograničeni broj puta mogu letjeti zrakoplovima kompanije Oceanic Airlines i koju on svakoga petka koristi kako bi letio iznad Tihog oceana u nadi da će se avion srušiti. Objašnjava joj da nikada nisu smjeli otići s otoka i da se moraju vratiti; međutim, Kate se ne slaže i odlazi ne želeći nastaviti taj razgovor kojeg su njih dvoje očigledno vodili mnogo puta prije.